ฮั่งเส็งปิดเช้าลบ 136.27 จุด วิตกเฟดขึ้นดอกเบี้ย
ฮั่งเส็งปิดเช้าลบ 136.27 จุด วิตกเฟดขึ้นดอกเบี้ย
19 ม.ค. 2560

ดัชนีฮั่งเส็งตลาดหุ้นฮ่องกงปิดเช้าปรับตัวลดลง โดยดัชนีฮั่งเส็งลดลง 136.27 จุด หรือ 0.59% ปิดภาคเช้าที่ 22,961.99 จุด หลังสหรัฐเผยอัตราเงินเฟ้อที่ปรับตัวเพิ่มขึ้นเป็นเดือนที่ 5 ติดต่อกัน ทำให้เกิดความกังวลว่าธนาคารกลางสหรัฐ (เฟด) จะเดินหน้าปรับขึ้นดอกเบี้ยในปีนี้
กระทรวงแรงงานสหรัฐเปิดเผยว่า ดัชนีราคาผู้บริโภค (CPI) ปรับตัวขึ้น 0.3% ในเดือนธ.ค. หลังจากเพิ่มขึ้น 0.2% ในเดือนพ.ย. โดยได้แรงหนุนจากราคาน้ำมัน และค่าเช่าบ้านที่เพิ่มขึ้น
เมื่อเทียบรายปี ดัชนี CPI พุ่งขึ้น 2.1% ในเดือนธ.ค. ซึ่งสูงกว่าระดับเป้าหมายที่ 2% ของเฟด และเป็นการเพิ่มขึ้นรายปีมากที่สุดนับตั้งแต่เดือนมิ.ย.2557 และเป็นครั้งแรกที่ดัชนี CPI พุ่งทะลุ 2% นับตั้งแต่ปี 2557 หลังจากเพิ่มขึ้น 1.7% ในเดือนพ.ย.